Hyvä ystävä! Tervetuloa Eläimet opettavat -sarjaan!
Viime jaksossa puhuin maailman älykkäimmästä eläimestä.
Kyseessä oli matkijatursas, joka pystyy muuntautumaan -
tilanteen ja tarpeen mukaan muistuttamaan 15 muuta eläintä.
Matkijatursas muuttaa itsensä muistuttamaan toista eläintä -
esimerkiksi karkottaakseen haikalan tai muun hyökkääjän, -
joka uhkaa syödä sen. Se voi tekeytyä myrkylliseksi merikäärmeeksi.
Se pystyy muuttumaan myös sirkkaäyriäisen näköiseksi, -
jolla on kovat nyrkit ja hienot silmät.
Sirkkaäyriäinen on iso rapu.
Sen tekee erityisen vaaralliseksi sen eturaajan iskukyky.
Lisäksi loistavan näkökykynsä ansiosta se tietää, mihin lyö.
Sirkkaäyriäisellä on nykyisen eläinkunnan monipuolisimmat silmät.
Ne ovat varsien päässä. Molemmissa on n. 10 000 erillistä linssiä.
Varret liikkuvat hyvin ja mahdollistavat laajan näkökentän.
Silmät liikkuvat toisistaan riippumatta vähän samaan tapaan -
kuin kameleonttien silmät, joista puhutaan myöhemmin.
Kumpikin silmä jakaantuu kolmeen toiminnalliseen osaan.
Kapea keskiviiva jakaa silmät kahteen puoliskoon.
Sirkkaäyriäisen syvyysnäkö on erinomainen.
Jo yhdelläkin silmällä se näkee, miten kaukana kohde on.
Siihenhän ihminen ei pysty. Silmän ylä- ja alaosat ovat -
erikoistuneet liikkeen ja hahmojen havaitsemiseen.
Ihmisen silmä on ikkuna, josta aivot katsovat ulos.
Siinä on 20 tietojenkäsittely- kanavaa.
Yksi tekee pohjakuvan, ja siellä on mm. kanava, -
joka havaitsee liikkeen, esim. kärpäsen ohilennon.
Näkeminen on paljon luultua monimutkaisempaa, -
mutta tästä lisää joskus toiste.
Keskijuova jakaa siis sirkkaäyriäisen silmän kahteen puoliskoon.
Se koostuu 6 rivistä pitkälle erikoistuneita pieniä silmiä.
Silmiä on siis vaikka muille jakaa ja 10 000 erillistä linssiä.
Silmärivit 1-4 ovat erikoistuneet värien näkemiseen.
Ne erottavat aallonpituuksia ultravioletista infrapunaan.
Siihen ihminen ei pysty. Muilla silmillä sillä ei ole värinäköä.
Silmärivit 5-6 ovat erikoistuneet polarisoituneen valon näkemiseen.
Joillakin sirkkaäyriäislajeilla on -
erilaisia valoherkkiä pigmenttejä 16 kpl.
Ne aistivat eri värejä ja erilaista polarisoitunutta valoa.
Siinä on lisäksi erilaiset suodatinpigmentit, -
jotka vielä tarkentavat aallonpituuksien erottelukykyä.
Mykistävän monimutkaiset silmät! Vertailun vuoksi voi todeta, -
että meillä on vain 4 opsiinipigmenttiä, sirkkaäyriäisellä jopa 16.
Toisin kuin ihmisillä, silmistä keskushermostoon -
kulkee suuri joukko rinnakkaisia hermoja.
Se helpottaa silmien tuoman monipuolisen tiedon käsittelyä.
Erinomainen liikkeen, hahmojen, värien -
ja polarisoituneen valon havaintokyky auttaa näkemään -
saalistajat ja saaliin hyvissä ajoin.
Polarisoidun valon avulla läpinäkyvät katkaravut on helpompi nähdä.
Aivan kerta kaikkiaan upea silmä!
Se on niin kovanyrkkinen, että paikallistettuaan saaliin -
se lyö nyrkillään niin, että se vastaa pienoiskiväärillä ampumista.
Nyrkki on niin kova, ettei sitä voi pitää akvaariossa, -
ellei lasi ole vähint. 5 cm paksu. Muuten se iskee sen pirstaleiksi.
Sen lyönti on siis sama kuin ampuisi pienoiskiväärillä.
Viime jakson matkijatursaskin voi naamioitua sirkkaäyriäiseksi -
karkottaen osan potentiaalisista uhkaavista eläimistä.
No, nyrkeissä on panssari ja sillä siis isketään 5 cm:n lasi rikki -
yhtä kovaa kuin ampuisi pienoiskiväärillä.
Valtameren pohjassa elävä sirkkaäyriäinen iskee -
panssaroidulla eturaajallaan saaliiseensa luodin nopeudella.
Uskomaton iskukyky piilee eturaajojen monimutkaisessa rakenteessa.
Nuijamaiset raajat koostuvat kolmesta osasta, -
jotka yhdessä tekevät pienen otuksen raajasta vahvemman -
kuin mihin ihmisen kehittämät keraamit pystyvät.
Toinen vahva materiaalihan on hammaskiille, -
jota ihminen ei pysty tekemään. Yritetty on, muttei pystytä.
Sirkkaäyriäisen nyrkkeilyhanskojen pitää olla vahvoja, -
sillä tämä nuija joutuu elinaikanaan kestämään jopa 50 000 iskua.
Nuijalla lyödään 50 000 kertaa, ja sen pitää kestää.
Nuijan kärki on hieman ihmisen luuta muistuttavaa materiaalia.
Sitä tukee monikerroksinen kitiinipanssari, -
joka toimii iskunvaimentimena.
Nuijan ympärille kiertyneet kitiinikuidut pitävät eturaajan koossa -
äyriäisen iskiessä. Siis aivan uskomaton materiaali!
Eturaaja on hämmästyttävän luja, mutta samalla todella kevyt.
Se on kuin materiaalitekniikan Graalin malja, -
sanoi tutkimusjohtaja prof. David Kisailus Kalifornian yliopistosta.
Sirkkaäyriäisen nyrkkeilyhanskan pohjalta kehitettävää materiaalia -
voisi hänen mukaansa käyttää esim. sähköautoissa ja lentokoneissa.
Se olisi monia nykymetalleja kevyempää, mutta silti kestävää.
Tässä taas se biomimetiikka- kiinnostus, että luonnosta saadaan -
valtavan hienoja rakenne- ja rakennusaineratkaisuja.
Tällä hetkellä tutkijoita kiinnostaa kuitenkin etupäässä sotilasteknologia.
Äyriäisen panssarista voisi kehittää uudenlaisia luotiliivejä -
ja suojavarusteita sotilaille. Tavoitteena ovat panssariliivit, -
jotka painavat vain 1/3 nykyisin käytössä olevista.
Luonnossa on muitakin hämmästyttävän nopeita -
ällistyttäviä ratkaisuja.
Jos tämä nyrkinisku oli kuin ampuminen pienoiskiväärillä, -
niin muurahaisella on vieläkin nopeammin liikkuvia ruumiinosia.
On olemassa muurahaisia, jotka pystyvät katapulttimekanismilla -
liikuttamaan ruumiinosia. Miksi katapulttimekanismi?
Lihakset eivät voi liikkua niin nopeasti.
Se ylittää biologisten lihasten mahdollisuuden.
Siellä on katapulttimekanismi. Sanotaan, ettei luonnossa ole -
pyörintämoottoreita, pyöriä, hammasrattaita. Totta kai on!
Joitakin vuosia sitten löytyi mm. hammasratas luonnosta.
Selitäpä se, mistä pyörintämoottorit, -
hammasrattaat ja katapultti- mekanismit ovat tulleet.
Tässä Luominen-lehden numerossa 34 -
kerrotaan Dracula-muurahaisesta, jonka leuat ylittävät -
sirkkaäyriäisen nyrkkien nopeuden ja kiihtyvyyden.
Siis vieläkin nopeampi ja kiihtyvämpi liike.
Dracula-muurahaisen leuassa on joustava materiaali -
ja lisäksi vipu, joka takaa sen, -
että iskun nopeus on 320 km/t.
Kiihtyvyys on siinä se tärkeä osio.
Nopeuden kiihtyvyys on miljoona x esineiden putoamiskiihtyvyys.
Esine putoaa kiihtyvällä vauhdilla.
Dracula-muurahaisen leuassa iskun nopeus on 320 km/t, -
ja kiihtyvyys miljoona x nopeampi kuin esineiden putoamiskiihtyvyys.
Mitä se tarkoittaa? Se on aika huimaa.
Esim. astronautin lähtiessä kansainväliselle avaruusasemalle -
se menettää tajuntansa jo, kun kiihtyvyys on 10-kertainen.
Tässä se on miljoonakertainen. Siis kaikkea huimaa teknologiaa -
luonnosta voidaan löytää.
Ns. dracula-muurahaisen nimi on Mystrium camillae.
Se on todella hiukan pelottavan näköinen, mutta onneksi noin pieni.
No, hyönteisiä on mukava tutkia.
Hyönteisiä on miljoonia erilaisia lajeja.
Se on kaikkein lajirikkain elämän muoto.
Kymmeniä uusia hyönteislajeja löytyy päivittäin lisää, -
varsinkin Amazonin sademetsästä, josta löytyy myös uusia kasveja.
On surullista, että sademetsiä siellä poltetaan ja tuhotaan, -
koska ainakin 10-20 % varsinkin syöpälääkkeistä -
eristetään sademetsän erilaisista kasveista alkaloideina, -
joita tutkitaan. Niistä löytyy syöpälääkkeitä.
Sademetsien tuhossa menetetään valtava aarreaitta -
tulevaisuuden lääkekehitykselle.
Hyönteisiä menee paljon. Ne ovat hyvin tärkeitä kokonaisuudelle.
Moni voi ajatella, että olisi kivaa ilman muurahaisia, -
hyttysiä ja kärpäsiä, mutta jos ne poistetaan, -
kaikki elämä loppuisi. Se on ihan selvää.
Kuten sanoin, mistä kirjosiepot saisivat ruokaa, -
kun ne syövät 1 000 hyttystä/pv. Jos poistetaan muurahaiset, -
niin se olisi täystuho ekologisille systeemeille Afrikassa.
Tämä selviää pikapuolin, kun puhumme termiiteistä -
ja niiden nerokkaasta tavasta olla maanviljelijöitä.
Ensi jaksossa ajattelin kertoa koppakuoriaisen kaasuturbiinista.
Se on todella jännittävä asia, -
koska esim. ensi jakson pommittajakuoriainen on -
niin pomminvarma todistus siitä, -
että sen ampuma pommi on suunniteltu.
Ei semmoinen voi kehittyä. Jos kehityksessä jokin menisi pieleen -
kun niitä on yli 500 lajia "kehittynyt" monta kertaa, -
niin kuoriainen räjähtäisi ilmaan, ja pitäisi kaikki aloittaa alusta.
Sekin on hyvin jännittävää kaikki-tai-ei mitään -mekanismia.
Tämä osoittaa taas kerran, -
että ylimalkainen luonnon tarkastelu ei riitä.
Pitää mennä aina syvemmälle ja syvemmälle yksityiskohtiin asti.
Näin suunnittelun helmet tulevat niissä näkyviin.
Niitä kannattaa tutkia monestakin eri syystä.
Niistä saadaan siis insinöörisovellutuksia, -
mutta ne ovat myös kiinnostavia.
Ne vahvistavat uskoasi ja myös sen, että Jumala, Luoja, on olemassa.
Hän on tehnyt kaikkea hauskaa meille tutkittavaksi.
Voit häpeilemättä uskoa Jumalaan ja Luojaan, -
koska tänä päivänä on ilmiselvää, -
että Jumala todella on olemassa. Keskustelu siitä, onko näin vai ei, -
voidaan lopettaa. Jumala on siitä pitänyt huolen.
Vain Hän pystyy luomaan näin upeita laitteita, -
ja Hänellä on yksinoikeus luomiseen. Kiitos, kun olit mukana!
Tekstitys: Tuula-Riitta Virrankare